text: Væbnet røveri mod Superbest i Haderslev
  06 december 2012 kl. 21.01
  Kl. 19.52 torsdag aften røvede to bevæbnede mænd supermarkedet Superbest i Haderslev.
  De to mænd truede med en pistol sig til et ukendt kontantbeløb. 
  Herefter slog de butikkens bestyrer ned og flygtede fra stedet.
  
  Efterlyser biler
  I forbindelse med røveriet efterlyser politiet to biler.
  Gerningsmændene kørte fra stedet i en sort Renault Grand Scenic med registreringsnummer DF 53 859. 
  Bilen blev stjålet ved et indbrud i Haderslev mellem den 27. og 28. november. 
  I samme forbindelse blev også en mørkeblå Seat Alhambra stjålet. 
  Den har registreringsnummer GF 57 429. 
  Syd- og Sønderjyllands Politi er meget interesseret i oplysninger om de to biler. 
  Blandt andet, hvis nogen har set dem forud for røveriet eller set dem holde parkeret et sted.
  